b'\n_START_ARTICLE_\nRegina\n_START_SECTION_\nOtro\xc5\xa1tvo\n_START_PARAGRAPH_\nGlasba ji je bila polo\xc5\xbeena v zibelko in \xc5\xbee od vsega za\xc4\x8detka ji je pomenila del njenega izra\xc5\xbeanja. Njeno glasovno izstopanje je bilo mogo\xc4\x8de opaziti \xc5\xbee v otro\xc5\xa1tvu, zato je v zboru vedno dobivala solisti\xc4\x8dne vloge. Pri 14 letih se je navdu\xc5\xa1ila nad igranjem kitare in za\xc4\x8dela ustvarjati tudi svoje skladbe, ki jih je poigravala na \xc5\xa1olskih prireditvah. Takrat je za\xc4\x8dela delovati tudi v nekaj bendih, najprej za klaviaturo, nato je igrala baskitaro v rockovskem bendu, a se v tej glasbi nekako ni mogla ustaliti in se je raje posve\xc4\x8dala poetski akustiki. V 1. letniku srednje \xc5\xa1ole je nastopila na \xc5\xa1olski prireditvi in dobesedno navdu\xc5\xa1ila 3.000 ljudi. Takrat je postala \xc5\xbee nekak\xc5\xa1na lokalna zvezda. Na svojem prvem televizijskem nastopu je bila Regina stara 16 let, in od takrat dobila veliko povabil za nastope in koncerte doma in tudi v tujini. Predstavila se je v Avstriji, na Mad\xc5\xbearskem in v Makedoniji. Med koncerti, ki jih je imela takrat, pa sta ji najbolj ostala v spominu koncert v ljubljanski dvorani \xc5\xa0panskih borcev (360 sede\xc5\xbeev) in v Skopju.\n_START_SECTION_\nJugovizija 1990\n_START_PARAGRAPH_\nPri\xc5\xa1la je v o\xc5\xbeji izbor za predstavnike Slovenije.\n_START_SECTION_\nYamaha\n_START_PARAGRAPH_\nNa nem\xc5\xa1kem festivalu se je s pesmijo Joey uvrstila na 4. mesto.\n_START_SECTION_\nFestival treh de\xc5\xbeel\n_START_PARAGRAPH_\nNa avstrijskem festivalu ob Vrbskem jezeru je uspe\xc5\xa1no predstavljala Slovenijo.\n_START_SECTION_\nOsebno \xc5\xbeivljenje\n_START_PARAGRAPH_\nRegina - Irena Kogoj je poro\xc4\x8dena z Aleksandrom Kogojem, slovenskim filmskim re\xc5\xbeiserjem in skladateljem, ki je avtor ve\xc4\x8dine njenih pesmi, re\xc5\xbeiral pa je tudi ve\xc4\x8dino njenih videospotov. Skupaj imata sina Aleksandra, ki je bil rojen leta 1996.'